
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 912 

15 Οκτωβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κοστολόγηση των δωρεάν διατιθέμενων συγγραμμά¬ 
των στους φοιτητές των Α.Ε.Ι. για τα ακαδημαϊκά 

έτη 1995-96 και 1996-97 . 1 

Καθορισμός Ζωνών προστασίας Α και Β στον αρχ/κό 
χώρο «Δαφνούντα», στη θέση «Αϊσώματα» κτηματι¬ 
κής περιφ. Αγ. Κωνσταντίνου και καθορισμός χρή¬ 
σεων γης στη Ζώνη Α . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.12.1/Β3/3323 (1) 

Κοστολόγηση των δωρεάν διατιθεμένων συγγραμμάτων 
στους φοιτητές των Α.Ε.Ι. για τα ακαδημαϊκά έτη 
1995-96 και 1996-97. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του Νόμου 1268/1982 (ΦΕΚ 87/τ.Α/ 
16.7.1982) 

β) του άρθρου 3 του Νόμου 2174/93 (ΦΕΚ 210/τ.Α/ 
22.12.1993) 

γ) του άρθρου 2 παράγραφος 3 του Νόμου 2233/94 
(ΦΕΚ 141 /τ.Α/31.8.1994) 

δ) του άρθρου 43 παράγραφος 9 του Νόμου 2413/96 
(ΦΕΚ 124/τ.Α/17.6.1996) 

ε) του άρθρου 3 του Νόμου 2454/96 (ΦΕΚ 7/τ.Α/ 
30.1.97). 


2. α) Της αριθμ. Φ.141/Β3/1402/1984 (ΦΕΚ 159/τ.Β/ 
20.3.1984) υπουργικής απόφασης για την έκδοση και δια¬ 
κίνηση των διδακτικών βιβλίων των Α.Ε.Ι., όπως αυτή τρο¬ 
ποποιήθηκε μεταγενέστερα και εφαρμόζεται μέχρι σή¬ 
μερα 

β) της αριθμ. Φ.12.1/Β3/5477/1993 (ΦΕΚ 931/Β/ 
1993) 

γ) την αριθμ. Φ.12.1/Β3/52/1995 (ΦΕΚ 3/Β/1995) 
υπουργική απόφαση 

δ) την αριθμ. Φ12.1/Β3/1138/1996 (ΦΕΚ 210/Β/ 

1996) κοινή υπουργική απόφαση 

ε) την αριθμ. Φ.12.1/Β3/5708π.ε./97 (ΦΕΚ 64/Β/ 

1997) κοινή υπουργική απόφαση. 

3. α) Του άρθρου 29Α του Νόμου 1558/85, όπως αυτό 
προοετέθη με το άρθρο 27 του Νόμου 2081/1992 (ΦΕΚ 
154/Τ.Α/1992) 

β) το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής που έχει 
ήδη προβλεφθεί στην απόφαση της ανωτέρω παραγρά¬ 
φου 2ε του προοιμίου (Φ19.250, Κ.Α.Ε. 1123). 

4. Την αριθμ. ΣΤ5/36/1996 (ΦΕΚ 1015/Β/1996) 
υπουργική απόφαση: Μεταβίβαση του δικαιώματος υπο¬ 
γραφής «Με εντολή Υπουργού στο Γενικό Γραμματέα... 
κ.λπ.», αποφασίζουμε: 

I. Εγκρίνουμε την αγορά των παρακάτω αναφερομένων 
συγγραμμάτων από το ελεύθερο εμπόριο, που προτάθη- 
καν από τις Γ ενικές Συνελεύσεις των τομέων για την δω¬ 
ρεάν διανομή τους στους φοιτητές των Α.Ε.Ι. κατά τα ακα¬ 
δημαϊκά έτη 1995-96 και 1996-97 με την αναφερόμενη 
για κάθε αντίτυπο τιμή, όπως αυτή προκύπτει από την τιμή 
της τελευταίας κοστολόγησης προσαυξημένης κατά 5% 
και χωρίς καμία προσαύξηση επί της τιμής τελευταίας κο¬ 
στολόγησης, αντίστοιχα. 

II. Εγκρίνουμε την πληρωμή των υπ’ αριθμ. Α και Β διδα¬ 
κτικών βιβλίων σε βάρος των πιστώσεων του ΥΠ.Ε.Π.Θ. με 
την προϋπόθεση ότι στη σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, ή 
στην κατάσταση πληρωμής, ο Πρόεδρος του Τμήματος θα 
βεβαιώνει ότι: 

1. Η Γενική Συνέλευση του Τομέα ενέκρινε τα βιβλία 
του κεφαλαίου I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό 
βαθμό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου, σύμφωνα με την παράγραφο 11 της Υ.Α. με 
αριθμ. Φ.141/Β3/1402/1984, όπως αυτή τροποποιήθηκε 
μεταγενέστερα και εφαρμόζεται σήμερα, αυτή έγινε κα¬ 
τόπιν αιτιολογημένης απόφασης της Συνέλευσης Τομέα 
του οικείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 1997 

Με εντολή Υπουργού 
Ο Γενικός Γραμματέας 
Α. ΖΗΣΙΜΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Α1/Φ14/27627/1671 (2) 

Καθορισμός Ζωνών προστασίας Α και Β στον αρχ/κό χώρο 

«Δαφνούντα», στη θέση «Αϊσώματα» κτηματικής περιφ. 

Αγ. Κωνσταντίνου και καθορισμός χρήσεων γης στη 

Ζώνη Α. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Τις διατάξεις του Ν. 1127/81 (ΦΕΚ 32/Α/81) «Περί 
κυρώσεως της εις Λονδίνον, την 6η Μαΐου 1996 υπογρα- 
φείοης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Το Ν. 1892/90 (ΦΕΚ 101/Α/31.7.90) κεφάλαιο ΙΔ' 
άρθρο 91 «ρυθμίσεις αρμοδιότητας του Υπουργείου Πολι¬ 
τισμού». 

6. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

7. Την Υ.Α ΥΠΠΟ/ΑΡΧ/Α1 /Φ43/48652/2339/5.12.90 
(ΦΕΚ 803/Β/24.12.90), με την οποία χαρακτηρίστηκε η 
περιοχή Δαφνούντα, αρχαιολογικός χώρος. 

8. Την ομόφωνη γνωμοδότηση του Κεντρικού Αρχαιο¬ 


λογικού Συμβουλίου, όπως διατυπώθηκε στην αριθμ. 34/ 
16.7.97 πράξη του, αποφασίζουμε: 

Για την αποτελεσματικότερη προστασία και ανάδειξη 
του σημαντικότατου κηρυγμένου αρχαιολογικού χώρου 
Δαφνούντα στη θέση «Αϊσώματα» Αγ. Κωνσταντίνου, που 
περιλαμβάνει λείψανα οχυρώσεως και κτιρίων τα οποία 
έχουν ταυτιστεί με την αρχαία Φωκική πόλη Δαφνούντα, 
καθορίζουμε στο σύνολο της ελεγχόμενης από πλευράς 
αρχαιολογικού νόμου περιοχής, ζώνες προστασίας Α και Β 
ως εξής: 

Ζώνη Α απολύτου προστασίας αδόμητη, ορίζεται η πε¬ 
ριοχή, που στο συνημμένο απόσπασμα χάρτου 1:5.000, 
περικλείεται από τα σημεία Α-Β-Γ-Δ-Α. 

Στην παραπάνω οριοθετούμενη Ζώνη Α απολύτου προ¬ 
στασίας του αρχαιολογικού χώρου καθορίζονται οι εξής: 

Χρήσεις γης: Διατηρείται η υφισταμένη γεωργική χρήση 
γης. Απαγορεύονται, οποιαδήποτε αλλοίωση του εδά¬ 
φους, η δόμηση, καθώς και οποιαδήποτε κατασκευή (π.χ. 
αποθήκες, θερμοκήπια κ.λπ.) για την οποία απαιτείται ή 
δεν απαιτείται άδεια της αρμόδιας Πολ/κής αρχής, θα επι¬ 
τρέπονται μόνον οι ανοικτές με αβαθή άροση καλλιέρ¬ 
γειες και τα απλά (με δίκτυο) επιφανειακά έργα άρδευσης 
με τον όρο ότι θα εκτελούνται σε μικρό βάθος. Οι προανα- 
φερόμενες δραστηριότητες επιτρέπονται μόνον εφόσον 
έχουν την προηγούμενη έγκριση και την επίβλεψη της αρ¬ 
μόδιας ΙΔ' ΕΠΚΑ. 

Στις εντός της Ζώνης Α δασικές εκτάσεις, θα πρέπει να 
διατηρηθεί ο δασικός χαρακτήρας, και δεν θα επιτρέπεται 
σε αυτές οποιαδήποτε κατασκευή για την οποία απαιτεί¬ 
ται ή δεν απαιτείται άδεια της αρμόδιας πολεοδομικής αρ¬ 
χής. Οποιοδήποτε συναφές με την δασική χρήση έργο 
(διαμόρφωση, εκσκαφή, δενδροφύτευση κ.λπ.), θα πρέ¬ 
πει να έχει απαραίτητα την προηγούμενη έγκριση και την 
επίβλεψη της αρμόδιας ΙΔ' Εφορείας Προϊστ. και Κλασ. - 
Αρχ/των. 

Ως Ζώνη Β υπό όρους και περιορισμούς δομήσιμη, καθορί¬ 
ζεται η περιοχή που στο συνημμένο απόσπασμα χάρτη ΓΎΣ 
περικλείεται από τα σημεία Ε-Ζ-Η-Β-Γ-θ-Ι-Κ-Λ-Ξ. 

Στη Ζώνη Β η Υπηρεσία μας θα επιτρέπει από πλευράς 
αρχαιολογικού νόμου τη δόμηση με ειδικές χρήσεις γης, 
όρους και περιορισμούς που διατυπώνονται σε υπό έκ¬ 
δοση απόφασή μας και οι οποίες μετά από επεξεργασία 
από το συναρμόδιο Υπουργείο Περιβάλλοντος, Χωροτα¬ 
ξίας και Δημοσίων Έργων, θα θεσμοθετηθούν με ειδικό 
Προεδρικό Διάταγμα, που θα προωθηθεί από τους δύο συ- 
ναρμόδιους Υπουργούς Πολιτισμού και ΥΠΕΧΩΔΕ. 
Οποιαδήποτε πάντως δραστηριότητα και στη ζώνη αυτή, 
θα επιτρέπεται μόνον εφόσον έχει την προβλεπόμενη από 
τις σχετικές διατάξεις του Κ.Ν. 5351/32 «περί Αρχαιοτή¬ 
των» προηγούμενη έγκριση της Υπηρεσίας μας και την 
επίβλεψη της αρμόδιας ΙΔ' ΕΠΚΑ. 

Τα σημεία που οριοθετούν τις Ζώνες Α και Β αντιστοι¬ 
χούν σε ζεύγη συντεταγμένων, όπως αυτά ορίζονται στον 
συνημμένο στην παρούσα απόφαση Πίνακα. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 24 Σεπτεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 « ΤΕΙΕΧ 223211 ΥΡΕΤΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωαού 51 


•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφη Συνδρομητών Φ.Ε.Κ. και 
αποστολή Φ.Ε.Κ. 


5249547 

5239762 

5248141 

5248188 

5243735 

5243320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βαα. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8Τ.Κ. 185 31 4171307 

ΠΑΤΡΑ (051)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22537 

Δημοκρατίας 1 Τ.Κ. 691 00 26522 


• Μέχρι 3 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΞΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μερουε αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


ι ευχος 


Κ.Α.Ε. Προϋπολογισμού 
2531 


Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

Β' (Υπουργικές αποφάσεις κ.τλ.) 

50.000 

2.500 

Γ (Διορισμοί, απολύσεις κ.τλ Δημ. Υπαλλήλων) 

10.000 

500 

Δ' (Απαλλοτριώσεις, πολεοδομία κτλ.) 

50.000 

2.500 

Αναπτυξιακών Πράξεων (Τ.Α.Π.Σ.) 

25.000 

' 1.250 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 

Παράρτημα (Πίνακες επιτυχόντων διαγωνισμών) 

5.000 

250 

Δελτίο Βιομηχανικής Ιδιοκτησίας (Δ.Ε.Β.! ) 

10.000 

500 

Ανωτάτου Ειδικού Δικαστηρίου (Α.Ε.Δ.) 

3.000 

150 

Ανωνύμων Εταιρειών & Ε.Π.Ε. 

250.000 

12.500 

Προκηρύξεων Α.Σ.Ε.Π. 

10.000 

500 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναοερομένων ποσών με το ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρημστικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














